Man in PTA-spoglandgoed doodgeskiet - Maroela Media
Man in PTA-spoglandgoed doodgeskiet
'n 53-jarige man is Vrydag in die vroeë oggendure tydens 'n vermeende huisroof in 'n spoglandgoed in die ooste van Pretoria doodgeskiet.
Maj. Mack Mngomezulu, polisiewoordvoerder, het aan Maroela Media gesê die slagoffer en sy vrou het geslaap toe hulle deur twee gewapende rowers in hul huis in die Woodhill-gholflandgoed oorval is.
"Die rowers was met vuurwapens gewapen. Hulle het die egpaar vasgebind en begin om die huis te plunder," het Mngomezulu gesê.
Die man kon daarin slaag om los te kom en het die aanvallers aangevat.
"'n Skoot is tydens die worsteling afgevuur en die man is in sy bolyf getref. Hy is op die toneel dood."
Mngomezulu het bygevoeg dit wil voorkom of hulle slegs 'n selfoon gesteel het voordat hulle gevlug het.
'Baba-ontvoerder' op borgtog vrygelaat
Jan Kempdorp: Vier seuns weer in hof
Salome · 5 jare gelede
Al hoe al die moorde sal ophou is wanneer die doodstraf terug gebring word
Jofus · 5 jare gelede
Hy sal vir altyd leef,al is dit in die tronk.Die blanke moet sterf vir 'n selfoon.Kan ons nog sê, "On vir Jou Suid Afrika'?
Hoe het hul in en uit gegaan. Ek vandag met skok gesien dat die Mafia by wie ek huur 'n hek sleutel vir nog iemand gegee het wat net soms hier kom iets reg maak, en wat al hier gesteel het. Ons kan net bang wees elke dag.
Selfs binne 'n veiligheidskompleks is jy nie meer veilig nie. Kom die booswigte nie van binne die kompleks self nie? Ons sal noodgegedwonge sekuriteitsdeure en diefwering binne ons komplekse moet aanbring. Baie ontstellend. Sterkte aan die familie.